Ernst Gamillscheg

**Ernst Gamillscheg** (nascut lo 28 d'octobre 1887 a Neuhaus, ara Jindřichův Hradec, Republica Chèca, mòrt lo 18 de març 1971 a Göttingen) foguèt un romanista e lingüista austriacoalemand.

## Vida e òbra
Gamillscheg se formèt a Viena ont presentèt la tèsi doctorala, dirigida per Meyer-Lübke, en 1909 (Die romanischen Elemente in der deutschen Mundart von Lusern « Los elements romanics dins lo dialècte germanic de Lusern », publicada a Halle an der Saale en 1912).  Après d’estudiar amb Jules Gilliéron e Mario Roques a París, presentèt la tèsi d’abilitacion en 1913 ambe'l títol *Studien zur Vorgeschichte einer romanischen Tempuslehre* (Viena 1913; Tübingen 1970). Après de combatre e d'èsser ferit dins la Primièra Guèrra Mondiala, foguèt professor a Innsbruck dempuèi 1916, en primièr coma professor extraordinari, a partir de 1919 en tant que professor titulari de filologia romanica; en 1925 passèt a l'Universitat de Berlin. En 1936, foguèt acceptat coma membre a part entièra de l'Acadèmia de las sciéncias de Prússia . Dempuèi 1938, èra membre correspondent de l'Acadèmia bavaresa de las sciéncias . En 1939, recebèt d'Adolf Hitler, la medalha d'onor del servici civil fidèl (*Treuedienst-Ehrenzeichen*) de segonda classa . De 1940 a 1944 Gamillscheg foguèt President de l'Institut alemand de las sciéncias a Bucarèst e al còp professor convidat a l'Universitat de Bucarèst. En 1946, foguèt nommat a l'Universitat de Tübingen ont prenguèt la retirada en 1956, amai que contunhava encara de far de corses coma professor emerit a Zuric e a Saarbrücken. 

Foguèt membre de las acadèmias de sciéncias de Berlin (fins a 1945) e de Magóncia. Dempuèi 1958 foguèt membre correspondent de la Seccion Filologica de l’Institut d’Estudis Catalans.

Li foguèron dedicadas 4 miscellànias d'omenatge : *Ausgewählte Aufsätze* (miscellània d’articles seus, Jena, en 1937, pels 50 ans), *Festgabe Ernst Gamillscheg* (Tübingen, en 1952, pels 65 anys), *Syntactica et Stilistica* (editada per Günter Reichenkron, Tübingen, 1957; pels 70 ans) e *Verba et vocabula* (editada per Helmut Stimm i Julius Wilhelm, pels 80 ans). 

Son filh Franz Gamillscheg foguèt un jurista alemand.

## Libres
* *Die romanischen Elemente in der deutschen Mundart von Lusern*, Halle an der Saale 1912
* *Studien zur Vorgeschichte einer romanischen Tempuslehre*, 1913
* *Etymologisches Wörterbuch der französischen Sprache*, 2 volums, Heidelberg, 1926–1929; 2nda edicion revisada, 1966–1969; 1997 (ISBN 3-8253-0501-5)
* *Die Sprachgeographie und ihre Ergebnisse für die allgemeine Sprachwissenschaft*, 1928
* *Romania Germanica*, 3 volums, Berlin 1934, 1935, 1936 (volum 1, 2, novèla edicion revisada, 1970)
* *Immigrazioni germaniche in Italia*, edicion H. Keller, Leipzig, 1937
* *Über die Herkunft der Rumänen*, Akademie der Wissenschaften, Berlin, 1940 (20 paginas)
* *Romanen und Basken*, 1950
* *Französische Bedeutungslehre*, Tübingen, 1951
* *Sur une source catalane de la chanson de geste Girart de Roussillon*, *Mélanges de linguistique française offerts à M. [[Charles Bruneau]]*, Genèva, Droz 1954, p. 227-233.
* *Burgundische Lehnwörter in der Chanson de geste "Girart de Roussillon"*, Helsinki, Annales Academiae Scientiarum Fennicae, 1954
* *Historische französische Syntax*, Tübingen, 1957
* *Ausgewählte Aufsätze*, vol. 2, Tübingen, 1962
## Ligams extèrnes
* https://web.archive.org/web/20141231010652/http://www.uibk.ac.at/romanistik/institut/institutsgeschichte/profs/profs#gamillscheg Pàgina de professors de l’Institut für Romanistik de la Universität Innsbruck] (brèva biografia ambe una foto)
* https://www.enciclopedia.cat/EC-GEC-0028923.xml

Notícia d'autoritat |TYP=p|GND=118689398|LCCN=nr/2005/16188|VIAF=32035318

## Nòtas e referéncias